title: A Politikai és Biztonsági Bizottság (KKBP) 2018/2075 határozata (2018. december 7.) az Európai Unió grúziai megfigyelő missziója (EUMM Grúzia) vezetője megbízatásának meghosszabbításáról (EUMM GRÚZIA/1/2018)

text:
                  28.12.2018

                  HU

                  Az Európai Unió Hivatalos Lapja

                  L 331/217

         A POLITIKAI ÉS BIZTONSÁGI BIZOTTSÁG (KKBP) 2018/2075 HATÁROZATA
         (2018. december 7.)
         az Európai Unió grúziai megfigyelő missziója (EUMM Grúzia) vezetője megbízatásának meghosszabbításáról (EUMM GRÚZIA/1/2018)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikke harmadik bekezdésére,
         tekintettel az Európai Unió grúziai megfigyelő missziójáról, EUMM Georgia (helyesen: EUMM Grúzia) szóló, 2010. augusztus 12-i 2010/452/KKBP tanácsi határozatra (1) és különösen annak 10. cikke (1) bekezdésére,
         mivel:

                     (1)

                     A Politikai és Biztonsági Bizottság (PBB) a 2010/452/KKBP határozat értelmében és a Szerződés 38. cikkének megfelelően felhatalmazással rendelkezik arra, hogy meghozza az Európai Unió grúziai megfigyelő missziójának (EUMM Grúzia) politikai ellenőrzésére és stratégiai irányítására vonatkozó megfelelő határozatokat, ideértve a misszióvezető kinevezéséről szóló határozatot is.

                     (2)

                     A Politikai és Biztonsági Bizottság 2017. december 19-én elfogadta a (KKBP) 2017/2438 határozatot (2), amellyel Erik HØEG-t nevezte ki az EUMM Grúzia misszióvezetőjévé a 2017. december 15-től2018. december 14-ig tartó időszakra.

                     (3)

                     2018. december 3-án a Tanács elfogadta a (KKBP) 2018/1884 tanácsi határozatot (3), amely 2020. december 14-ig meghosszabbította az EUMM Grúzia megbízatását.

                     (4)

                     Az Unió külügyi és biztonságpolitikai főképviselője azt javasolta, hogy hosszabbítsák meg Erik HØEG EUMM Grúzia misszióvezetői megbízatását a 2018. december 15-én kezdődő időszaktól,

               ELFOGADTA EZT A HATÁROZATOT:

            1. cikk
            A Politikai és Biztonsági Bizottság a 2018. december 15-én kezdődő időszaktól meghosszabbítja Erik HØEG EUMM Grúzia misszióvezetői megbízatását.

            2. cikk
            Ez a határozat az elfogadásának napján lép hatályba.
            Ez a határozat 2020. december 14-én hatályát veszti.

            Kelt Brüsszelben, 2018. december 7-én.

                  a Politikai és Biztonsági Bizottság részéről

                  az elnök

               S. FROM-EMMESBERGER

            (1)  HL L 213., 2010.8.13., 43. o.

            (2)  A Politikai és Biztonsági Bizottság (KKBP) 2017/2438 határozata (2017. december 19.) az Európai Unió grúziai megfigyelő missziója (EUMM Grúzia) vezetőjének kinevezéséről (EUMM Grúzia/1/2017) (HL L 344., 2017.12.23., 39. o.).

            (3)  A Tanács (KKBP) 2018/1884 határozata (2018. december 3.) az Európai Unió grúziai megfigyelő missziójáról (EUMM Grúzia) szóló 2010/452/KKBP határozat hatályának meghosszabbításáról és módosításáról (HL L 308., 2018.12.4., 41. o.).


title: A Tanács (KKBP) 2018/2078 határozata (2018. december 21.) az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP határozat módosításáról

text:
                  28.12.2018

                  HU

                  Az Európai Unió Hivatalos Lapja

                  L 331/224

         A TANÁCS (KKBP) 2018/2078 HATÁROZATA
         (2018. december 21.)
         az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2014. július 31-én elfogadta a 2014/512/KKBP határozatot (1).

                     (2)

                     Az Európai Tanács 2015. március 19-én megállapodott arról, hogy meghozatalra kerülnek az ahhoz szükséges intézkedések, hogy a korlátozó intézkedések időtartama egyértelműen a minszki megállapodások teljes körű végrehajtásához kapcsolódjon, szem előtt tartva, hogy a teljes körű végrehajtás 2015. december 31-re volt ütemezve.

                     (3)

                     A Tanács 2018. július 5-;n 2019. január 31-ig megújította a 2014/512/KKBP határozatot (2) annak érdekében, hogy lehetősége legyen folytatni a minszki megállapodások végrehajtásának értékelését.

                     (4)

                     A minszki megállapodások végrehajtásának értékelését követően a 2014/512/KKBP határozatot további hat hónapra meg kell újítani, hogy a Tanácsnak lehetősége legyen folytatni az említett megállapodások végrehajtásának értékelését.

                     (5)

                     A 2014/512/KKBP határozatot ezért ennek megfelelően módosítani kell,

               ELFOGADTA EZT A HATÁROZATOT:

            1. cikk
            A 2014/512/KKBP határozat 9. cikke (1) bekezdésének első albekezdése helyébe a következő szöveg lép:

                  „(1)   Ezt a határozatot 2019. július 31-ig kell alkalmazni.”

            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.

            Kelt Brüsszelben, 2018. december 21-én.

                  a Tanács részéről

                  az elnök

               J. BOGNER-STRAUSS

            (1)  A Tanács 2014/512/KKBP határozata (2014. július 31.) az ukrajnai helyzetet destabilizáló orosz intézkedések miatt hozott korlátozó intézkedésekről (HL L 229., 2014.7.31., 13. o.).

            (2)  A Tanács (KKBP) 2018/964 határozata (2018. július 5.) az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP határozat módosításáról (HL L 172., 2018.7.9., 3. o.).


title: Az Európai Parlament és A Tanács (EU) 2018/2073 határozata (2018. október 24.) az Európai Menekültügyi Támogatási Hivatal 2016. évi pénzügyi évre szóló költségvetésének végrehajtására vonatkozó mentesítésről

text:
               28.12.2018

               HU

               Az Európai Unió Hivatalos Lapja

               L 331/213

      AZ EURÓPAI PARLAMENT ÉS A TANÁCS (EU) 2018/2073 HATÁROZATA
      (2018. október 24.)
      az Európai Menekültügyi Támogatási Hivatal 2016. évi pénzügyi évre szóló költségvetésének végrehajtására vonatkozó mentesítésről
      AZ EURÓPAI PARLAMENT,

                  —

                  tekintettel az Európai Menekültügyi Támogatási Hivatal 2016. évi pénzügyi évre szóló végleges éves beszámolójára,

                  —

                  tekintettel a Számvevőszéknek az Európai Menekültügyi Támogatási Hivatal 2016. évi pénzügyi évre vonatkozó éves beszámolójáról szóló jelentésére, a Hivatal válaszával együtt (1),

                  —

                  tekintettel a Számvevőszéknek a 2016. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (2),

                  —

                  tekintettel a 2016. évi pénzügyi évre szóló költségvetés végrehajtása tekintetében a Hivatal számára adandó mentesítésről szóló, 2018. február 20-i tanácsi ajánlásra (05941/2018 – C8-0087/2018),

                  —

                  tekintettel 2018. április 18-i, a 2016. évi pénzügyi évre vonatkozó mentesítésről szóló határozatot elhalasztó határozatára (3), valamint az Európai Menekültügyi Támogatási Hivatal ügyvezető igazgatójának válaszára,

                  —

                  tekintettel a Bizottság Migrációügyi és Uniós Belügyi Főigazgatósága és az Európai Menekültügyi Támogatási Hivatal igazgatótanácsa által a Parlament 2018. április 18-i, a mentesítés elhalasztásáról szóló határozatát követően tett lépésekre, amelyek José Carreirának az Európai Menekültügyi Támogatási Hivatal ügyvezető igazgatói posztjáról való, 2018. június 6-i lemondását eredményezték,

                  —

                  tekintettel a 2018. szeptember 3-i meghallgatásra és az Európai Menekültügyi Támogatási Hivatal új ideiglenes ügyvezető igazgatója által 2018. júniusi kinevezése óta már meghozott korrekciós intézkedésekre,

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 208. cikkére,

                  —

                  tekintettel az Európai Menekültügyi Támogatási Hivatal létrehozásáról szóló, 2010. május 19-i 439/2010/EU európai parlamenti és tanácsi rendeletre (5) és különösen annak 36. cikkére,

                  —

                  tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

                  —

                  tekintettel eljárási szabályzata 94. cikkére és IV. mellékletére,

                  —

                  tekintettel a Költségvetési Ellenőrző Bizottság második jelentésére (A8-0299/2018),

         1.

            megtagadja a mentesítést az Európai Menekültügyi Támogatási Hivatal ügyvezető igazgatójától a Hivatal 2016. évi pénzügyi évre szóló költségvetésének végrehajtására vonatkozóan;

         2.

            megjegyzéseit a mellékelt állásfoglalásban foglalja össze;

         3.

            utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Menekültügyi Támogatási Hivatal ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

               az elnök

            Antonio TAJANI

               a főtitkár

            Klaus WELLE

         (1)  HL C 417., 2017.12.6., 79. o.

         (2)  Lásd az 1. lábjegyzetet.

         (3)  HL L 248., 2018.10.3., 195. o.

         (4)  HL L 298., 2012.10.26., 1. o.

         (5)  HL L 132., 2010.5.29., 11. o.

         (6)  HL L 328., 2013.12.7., 42. o.


title: Az Európai Parlament és a Tanács (EU) 2018/2071 határozata (2018. október 24.) az Európai Unió 2016. évi pénzügyi évre szóló általános költségvetésének végrehajtására vonatkozó mentesítésről, II. szakasz – Európai Tanács és Tanács

text:
               28.12.2018

               HU

               Az Európai Unió Hivatalos Lapja

               L 331/210

      AZ EURÓPAI PARLAMENT ÉS A TANÁCS (EU) 2018/2071 HATÁROZATA
      (2018. október 24.)
      az Európai Unió 2016. évi pénzügyi évre szóló általános költségvetésének végrehajtására vonatkozó mentesítésről, II. szakasz – Európai Tanács és Tanács
      AZ EURÓPAI PARLAMENT,

                  —

                  tekintettel az Európai Unió 2016. évi pénzügyi évre vonatkozó általános költségvetésére (1),

                  —

                  tekintettel az Európai Unió 2016. évi pénzügyi évre vonatkozó összevont éves beszámolójára (COM(2017) 365 – C8-0249/2017) (2),

                  —

                  tekintettel a Számvevőszéknek a 2016. évi pénzügyi év költségvetésének végrehajtásáról szóló éves jelentésére, az intézmények válaszaival együtt (3),

                  —

                  tekintettel a Számvevőszéknek a 2016. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),

                  —

                  tekintettel a 2016. évi pénzügyi évre vonatkozó mentesítésről szóló határozatot elhalasztó, 2018. április 18-i határozatára (5), valamint az e határozatot kísérő állásfoglalásra (6),

                  —

                  tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (7) és különösen annak 55., 99., 164., 165. és 166. cikkére,

                  —

                  tekintettel eljárási szabályzata 94. cikkére és IV. mellékletére,

                  —

                  tekintettel a Költségvetési Ellenőrző Bizottság második jelentésére (A8-0300/2018),

         1.

            megtagadja a mentesítést a Tanács főtitkárától az Európai Tanács és a Tanács 2016. évi pénzügyi évre szóló költségvetésének végrehajtására vonatkozóan;

         2.

            megjegyzéseit a mellékelt állásfoglalásban foglalja össze;

         3.

            utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Tanácsnak, a Tanácsnak, a Bizottságnak, az Európai Unió Bíróságának, a Számvevőszéknek, az európai ombudsmannak, az európai adatvédelmi biztosnak és az Európai Külügyi Szolgálatnak, továbbá, hogy gondoskodjon az Európai Unió Hivatalos Lapjában (L sorozat) való közzétételükről.

               az elnök

            Antonio TAJANI

               a főtitkár

            Klaus WELLE

         (1)  HL L 48., 2016.2.24.

         (2)  HL C 323., 2017.9.28., 1. o.

         (3)  HL C 322., 2017.9.28., 1. o.

         (4)  HL C 322., 2017.9.28., 10. o.

         (5)  HL L 248., 2018.10.3., 23. o.

         (6)  HL L 248., 2018.10.3., 24. o.

         (7)  HL L 298., 2012.10.26., 1. o.


A Bizottság 2018.11.30-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9108 - PepsiCo, Inc. / SodaStream) a 139/2004/EK tanácsi rendelet alapján (Csak az angol nyelvű szöveg hiteles.)


title: Az Európai Rendszerkockázati Testület határozata (2018. november 14.) a 2009/138/EK európai parlamenti és tanácsi irányelv (Szolvencia II) 138. cikkének (4) bekezdése szerinti időszak meghosszabbításáról szóló, a felügyeleti hatóság és az Európai Rendszerkockázati Testület közötti konzultáció koordinálására szolgáló keretrendszerről (ERKT/2018/7)

text:
                  29.1.2019

                  HU

                  Az Európai Unió Hivatalos Lapja

                  C 36/31

         AZ EURÓPAI RENDSZERKOCKÁZATI TESTÜLET HATÁROZATA
         (2018. november 14.)
         a 2009/138/EK európai parlamenti és tanácsi irányelv (Szolvencia II) 138. cikkének (4) bekezdése szerinti időszak meghosszabbításáról szóló, a felügyeleti hatóság és az Európai Rendszerkockázati Testület közötti konzultáció koordinálására szolgáló keretrendszerről
         (ERKT/2018/7)
         (2019/C 36/10)
         AZ EURÓPAI RENDSZERKOCKÁZATI TESTÜLET IGAZGATÓTANÁCSA,
         tekintettel a pénzügyi rendszer európai uniós makroprudenciális felügyeletéről és az Európai Rendszerkockázati Testület létrehozásáról szóló, 2010. november 24-i 1092/2010/EU európai parlamenti és tanácsi rendeletre (1) és különösen annak 3. cikke (2) bekezdésének j) pontjára és 4. cikkének (2) bekezdésére,
         tekintettel a biztosítási és viszontbiztosítási üzleti tevékenység megkezdéséről és gyakorlásáról szóló, 2009. november 25-i 2009/138/EK európai parlamenti és tanácsi irányelvre (Szolvencia II) (2) és különösen annak 138. cikke (4) bekezdésére,
         mivel:

                     (1)

                     A 2009/138/EK irányelv 138. cikke megállapítja a szavatolótőke-szükséglet (SCR) nem teljesítése vagy nem teljesítésének kockázata esetén alkalmazandó szabályokat és eljárásokat. Ezekben az esetekben különös eljárások követendők annak érdekében, hogy helyreállítsák a szavatolótőke-szükségletet fedező figyelembe vehető szavatoló tőke szintjét, vagy a szavatolótőke-szükséglet meghatározott időszakon belüli teljesítése céljából csökkentsék a biztosító vagy viszontbiztosító kockázati profilját.

                     (2)

                     A 2009/138/EK irányelv 138. cikkének (4) bekezdésével összhangban, amennyiben az Európai Biztosítás- és Foglalkoztatóinyugdíj-hatóság (EIOPA) megállapítja a jelentős piaci részesedéssel vagy az érintett biztosítási üzletágban szerzett jelentős részesedéssel rendelkező biztosítókat és viszontbiztosítókat érintő kivételesen kedvezőtlen helyzetet, az érintett felügyeleti hatóság az érintett vállalkozások esetében legfeljebb hét évvel meghosszabbíthatja a helyreállítási időszakot.

                     (3)

                     A 2009/138/EK irányelv 138. cikkének (4) bekezdése szerint az érintett felügyeleti hatóság konzultálhat az Európai Rendszerkockázati Testülettel (ERKT) az EIOPA által megállapított kivételesen kedvezőtlen helyzettel érintett vállalkozások helyreállítási időszakának meghosszabbítása tekintetében. A felügyeleti hatóság határozhat a helyreállítási időszak meghosszabbítása tekintetében az ERKT-val való konzultáció iránti kérelem szükségességéről és pontos tartalmáról.

                     (4)

                     Az ERKT feladata az Unión belüli makroprudenciális felvigyázás. Ebben a vonatkozásban az ERKT célja az, hogy hozzájáruljon az Unió pénzügyi stabilitását fenyegető rendszerkockázatok megelőzéséhez vagy mérsékléséhez, beleértve az Unión kívülről eredő kockázatokat is. Ezért felhatalmazását követve az ERKT hozzájárulásának az érintett vállalkozások helyreállítási időszaka meghosszabbításának vagy meg nem hosszabbításának makroprudenciális vonatkozásaira és hatására kell összpontosítania. Az ERKT a lehetséges mértékig értékeli a pénzügyi piacokra, más biztosítókra vagy viszontbiztosítókra és a reálgazdaságra gyakorolt hatást.

                     (5)

                     A helyreállítási időszak meghosszabbítására vonatkozó konzultációs folyamat előmozdítása érdekében koordinációs keretrendszert kell kialakítani az ERKT-n belül. Ez a koordinációs keretrendszer meríthet az ERKT/2015/4 európai rendszerkockázati testületi határozat (3) szerint a nemzeti makroprudenciális politikai intézkedésekről az illetékes hatóságok által küldött értesítéseknek, valamint az ERKT véleményei és ajánlásai kiadásának koordinálására szolgáló meglévő keretrendszerből, amelyet számos alkalommal sikeresen teszteltek.

                     (6)

                     Végül értékelése során az ERKT-nak be kell vonnia a szükséges szintű biztosítói és viszontbiztosítói szakismeretet, és biztosítania kell az ERKT és az EIOPA közötti szoros együttműködést,

               ELFOGADTA EZT A HATÁROZATOT:

            1. cikk
            Tárgy és hatály
            Ez a határozat közös eljárási keretrendszert hoz létre a 2009/138/EK irányelv 138. cikkének (4) bekezdése szerinti helyreállítási időszak meghosszabbításával kapcsolatban a kérelmező hatóság ERKT-val való konzultációja vonatkozásában.

            2. cikk
            Fogalommeghatározások
            E határozat alkalmazásában a következő fogalommeghatározásokat kell alkalmazni:

                        1.

                        „értékelési csoport”: az ERKT szakértőkből álló csoportja, amely a szakmai tanácsadó bizottság alrészlegeként felelős az értékelés elvégzéséért és a konzultáció iránti kérelemre adandó válasz megszövegezéséért;

                        2.

                        „Darwin”: az ERKT belső dokumentumkezelő rendszere;

                        3.

                        „EKB-munkanap”: a szombat, a vasárnap és az EKB munkaszüneti napjai kivételével minden nap;

                        4.

                        „biztosító”: a 2009/138/EK irányelv 13. cikkében meghatározott biztosító;

                        5.

                        „helyreállítási időszak”: valamely érintett vállalkozás tekintetében a 2009/138/EK irányelv 138. cikkének (4) bekezdése szerinti időszak, amelyen belül a vállalkozásnak helyre kell állítania a szavatolótőke-szükségletet fedező figyelembe vehető szavatoló tőke szintjét vagy a szavatolótőke-szükséglet teljesítése céljából csökkentenie kell kockázati profilját;

                        6.

                        „viszontbiztosító”: a 2009/138/EK irányelv 13. cikkében meghatározott viszontbiztosító;

                        7.

                        „konzultáció iránti kérelem”: a 2009/138/EK irányelv 138. cikkének (4) bekezdése szerint valamely felügyeleti hatóság által az ERKT-nak címzett konzultáció;

                        8.

                        „kérelmező hatóság”: a konzultáció iránti kérelmet benyújtó felügyeleti hatóság;

                        9.

                        „felügyeleti hatóság”: a 2009/138/EK irányelv 13. cikkében meghatározott biztosító.

            3. cikk
            A konzultáció iránti kérelem megválaszolásának előkészítésére és jóváhagyására irányuló eljárás

               (1)   A 2009/138/EK irányelv 138. cikkének (4) bekezdése szerinti konzultáció iránti kérelem kézhevételekor az ERKT titkársága haladéktalanul, a Darwinon keresztül értesíti a kérelemről az igazgatótanács tagjait, az irányítóbizottságot és az értékelési csoportot.

               (2)   A konzultáció iránti kérelmet követő tíz EKB-munkanapon belül az értékelési csoport elkészíti a konzultáció iránti kérelemre adandó válasz tervezetét, amelyet az ERKT titkársága benyújt az irányítóbizottságnak, írásbeli eljárásban történő megfontolásra.

               (3)   Az előző bekezdésben szereplő határidőn belül az igazgatótanács tagja jelezheti az igazgatótanács értesítését követő első két EKB-munkanapon belül, hogy hatósága részt kíván venni megfigyelőként az értékelési csoportban, amennyiben abban még nincs képviselve.

               (4)   Az ERKT titkársága általi benyújtását követő két EKB-munkanapon belül az irányítóbizottság észrevételeket tesz a választervezetre. Az irányítóbizottság érdemi észrevételeit az értékelési csoport értékeli és szerepeltetheti az igazgatótanács elé terjesztendő választervezetben.

               (5)   A választervezet irányítóbizottságnak való benyújtása időpontját követő négy EKB-munkanapon belül az ERKT titkársága benyújtja észrevételezésre a választervezetet az igazgatótanácsnak. A választervezet igazgatótanácsnak való benyújtása időpontját követő négy EKB-munkanapon belül az igazgatótanács tagjai észrevételeket tehetnek az igazgatótanács döntése előtt. Érdemi észrevételek hiányában a konzultáció iránti kérelemre adandó válasz tervezetét jóváhagyottnak kell tekinteni.

               (6)   Ha az igazgatótanács érdemi észrevételeket vetett fel a választervezettel összefüggésben, az értékelési csoport ezen észrevételekre tekintettel mérlegeli a választervezet módosításának szükségességét. Az igazgatótanács észrevételeinek kézhezvételét követő négy EKB-munkanapon belül az értékelési csoport az ERKT titkárságán keresztül benyújtja a válasz végleges tervezetét az igazgatótanácsnak.

               (7)   Az igazgatótanács az értékelési csoport által készített végleges választervezet alapján dönt annak jóváhagyásáról. Az igazgatótanács határozatának meghozatalára írásbeli eljárásban kerül sor, a végleges választervezet értékelési csoport általi benyújtását követő két EKB-munkanapon belül, kivéve, ha az ERKT eljárási szabályzatával összhangban összehívják az igazgatótanács ülését (4).

               (8)   A konzultáció iránti kérelem megválaszolási eljárásának időtartama lerövidíthető kivételes körülmények között a kérelmező hatóság kérésére vagy ha az igazgatótanács szükségesnek tartja.

               (9)   Az ERKT eljárási szabályzata 5. cikkének (2a) bekezdésével és 13. cikkének (7) bekezdésével összhangban Izland, Norvégia és Liechtenstein ERKT képviselői felkérhetők arra, hogy ne vegyenek részt a választervezet megbeszélésén, kivéve, ha országuk felügyeleti hatósága nyújtotta be a konzultáció iránti kérelmet.

            4. cikk
            A kérelmező hatóság által nyújtandó tájékoztatás

               (1)   A konzultáció iránti kérelemnek tartalmaznia kell minden olyan szükséges információt, amely alapján az ERKT választ ad, és adott esetben meg kell jelölnie azon titoktartási követelményeket, amelyek az információ továbbítására vonatkoznak.

               (2)   A kérelmező hatóság az ERKT rendelkezésére bocsátja a helyreállítási időszak meghosszabbítását alátámasztó gazdasági indokokat kifejtő és a helyreállítási időszak meg nem hosszabbításának várható általános gazdasági következményeit bemutató információt.

               (3)   A helyreállítási időszak meghosszabbítását alátámasztó gazdasági indokokra vonatkozó információ az alábbiakat tartalmazza:

                           a)

                           az egyes érintett biztosító vagy viszontbiztosító aktuális pénzügyi helyzetére és összefonódásaira vonatkozó adatok, a befektetési kitettségeit is ideértve;

                           b)

                           az olyan tételekre vonatkozó kiegészítő információ, mint a biztosítási piac szerkezete, a versenytársak fő jellemzői és a kedvezőtlen eseményt követő veszteségek megoszlása; és

                           c)

                           az egyes érintett biztosító vagy viszontbiztosító különböző gazdasági forgatókönyvek szerinti lehetséges helyreállítását bemutató pénzügyi előrejelzések.

               (4)   A helyreállítási időszak meg nem hosszabbításának várható általános gazdasági következményeire vonatkozó információ az alábbiakat tartalmazza:

                           a)

                           az egyes érintett biztosító vagy viszontbiztosító kockázatiprofil-csökkentésre vonatkozó stratégiájának a pénzügyi piacokra gyakorolt kedvezőtlen hatása, ideértve a lehetséges másodlagos hatásokat is;

                           b)

                           a például többek között a biztosítási szolgáltatásoknak a helyettesíthetőség lehetséges hiánya miatti ideiglenes megszakadása vagy a fogyasztói bizalmat érő lehetséges negatív hatások által okozott, a reálgazdaságra gyakorolt kedvezőtlen hatás.

               (5)   A határozat melléklete részletezi a kérelmező hatóság által rendelkezésre bocsátandó minimális információt.

               (6)   A fenti (4) és (5) bekezdés sérelme nélkül az ERKT további információt kérhet a kérelmező hatóságtól, amennyiben ezt szükségesnek tartja.

               (7)   Az ERKT rendelkezésére bocsátott információ az 1092/2010/EU rendelet 8. cikkének (3) bekezdésével összhangban titkosnak minősül és akként kezelendő, és a hozzáférést azon személyekre és hatóságokra kell korlátozni, akiknek és amelyeknek feladataik ellátása folyamán és feladataik ellátásával összefüggésben ismerniük kell azt, kivéve, ha a rendelkezésre bocsátott információ már nyilvánosan hozzáférhető.

               (8)   Az ERKT titkársága külön Darwin-struktúrát alakít ki a kérelmező hatósággal folytatott információcseréhez.

            5. cikk
            Értékelési csoport

               (1)   Az értékelési csoport értékelést végez és elkészíti a konzultáció iránti kérelem választervezetét.

               (2)   Az értékelési csoport összetétele azonos az ERKT/2015/4 határozat alapján létrehozott értékelési csoportéval az igazgatótanács által történő kinevezés alapján a következő eltérések mellett:

                           a)

                           az Európai Bankhatóság (EBH) képviselője helyett az EIOPA egy képviselője, akit az igazgatótanács nevez ki; és

                           b)

                           az értékelési csoportban képviselettel rendelkező valamennyi hatóság javasolhat egy biztosítási szakértőt, aki megfigyelőként vesz részt az értékelési csoportban.

               (3)   A konzultáció iránti kérelemre adandó válasz elkészítése során az összeférhetetlenség megelőzésére az értékelési csoport tagjainak és a megfigyelőknek a jogállása ideiglenesen, helyettesítés nélkül megszűnik azon felügyeleti hatóság képviselői vonatkozásában, amely a kérelmező hatóság.

               (4)   Az értékelési csoport törekszik arra, hogy tagjai körében konszenzust érjen el, ám amennyiben a körülmények azt szükségessé teszik, az értékelési csoport az igazgatótanácshoz benyújtott választervezetében többségi és kisebbségi álláspontot is megfogalmazhat.

            6. cikk
            A konzultáció iránti kérelemre adott válasz bizalmas jellege
            Az ERKT konzultáció iránti kérelemre adott válaszát nem teszik közzé és csak a kérelmező hatóságnak bocsátják rendelkezésre.

            7. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő huszadik napon lép hatályba.

            Kelt Frankfurt am Mainban, 2018. november 14-én.

               Francesco MAZZAFERRO

                  az ERKT titkárságának vezetője

                  az ERKT igazgatótanácsa nevében

            (1)  HL L 331., 2010.12.15., 1. o.

            (2)  HL L 335., 2009.12.17., 1. o.

            (3)  Az Európai Rendszerkockázati Testület ERKT/2015/4 határozata (2015. december 16.) a nemzeti makroprudenciális politikai intézkedésekről az illetékes hatóságok által küldött értesítéseknek, valamint az ERKT véleményei és ajánlásai kiadásának koordinálására szolgáló keretrendszerről és az ERKT/2014/2 határozat hatályon kívül helyezéséről (HL C 97., 2016.3.12., 28. o.).

            (4)  Az Európai Rendszerkockázati Testület határozata (2011. január 20.) az Európai Rendszerkockázati Testület eljárási szabályzatának elfogadásáról (ERKT/2011/1) (HL C 58., 2011.2.24., 4. o.).

            MELLÉKLET
            A kérelmező hatóság által nyújtandó tájékoztatás
            I.   A kérelmező hatóságra vonatkozó információ

                        —

                        A felügyeleti hatóság neve

                        —

                        Tagállam

                        —

                        A kérelem aláírója (név, pozíció, elérhetőség)

                        —

                        Kapcsolattartó (név, pozíció, elérhetőség)

                  II.   A kérelem pontos tartalma – a konzultáció iránti kérelem hatálya

            III.   A kérelem hatályán belül az egyes vállalkozásokra vonatkozó információ

            III.1.   Alapvető információk

            Valamennyi érintett vállalkozás tekintetében (a vonatkozó alkalmazandó Szolvencia II S01.02.01 vagy S01.02.04 nyomtatvány szerinti fogalommeghatározások):

                        —

                        Vállalkozás neve;

                        —

                        Vállalkozás azonosító kódja;

                        —

                        Vállalkozás típusa;

                        —

                        Engedélyezés helye szerinti ország;

                        —

                        A (csoportszintű) szavatolótőke-szükséglet kiszámításának módszere;

                        —

                        Vállalkozásspecifikus paraméterek alkalmazása;

                        —

                        Elkülönített alapok;

                        —

                        Illeszkedési kiigazítás;

                        —

                        Volatilitási kiigazítás;

                        —

                        A kockázatmentes hozamgörbére vonatkozó átmeneti intézkedés;

                        —

                        A biztosítástechnikai tartalékokra vonatkozó átmeneti intézkedés.

                  III.2.   Pénzügyi információ

            Valamennyi érintett vállalkozás legfrissebb releváns pénzügyi helyzetének áttekintése, ideértve az eszközök, források, szavatolótőke (a hosszú távú garanciákhoz kapcsolódó intézkedésekkel együtt és azok nélkül) és SCR fő szerkezetét.
            III.3.   Valamennyi érintett vállalkozás nemzeti biztosítási piacon elfoglalt pozíciójára vonatkozó információ

            Valamennyi érintett vállalkozás tekintetében:

                        —

                        A vállalkozás nemzeti piaci részesedésére vonatkozó információ, ideértve a nem életbiztosítási tevékenységeket (bruttó jegyzett biztosítási díjak) összesen és üzletáganként, az életbiztosítási tevékenységeket (bruttó biztosítástechnikai tartalékok) összesen és üzletáganként, a mérleg méretét (eszközök összesen);

                        —

                        Az azon (életbiztosítási és nem életbiztosítási) üzletágakban a nemzeti piacon tevékenykedő vállalkozások számára vonatkozó információ, amelyekben az érintett vállalkozás tevékenykedik;

                        —

                        Az azon üzletágakban a vezető 3-5-10 biztosító kumulatív piaci részesedésére vonatkozó információ, amelyekben az érintett vállalkozás tevékenykedik;

                        —

                        A nemzeti biztosítási piacon tevékenykedő érintett vállalkozások között a veszteségek megoszlásának becslése azon eseményt (eseményeket) követően, amely a kivételesen kedvezőtlen helyzet EIOPA általi megállapításához vezetett.

                  IV.   Valamennyi érintett vállalkozás vonatkozásában a helyreállítási időszak meghosszabbítását támogató információ

            Valamennyi érintett vállalkozás tekintetében:

                        —

                        A szavatolótőke-szükségletre vonatkozó előírások megsértésének különböző gazdasági forgatókönyvek szerinti helyreállítását bemutató pénzügyi előrejelzések;

                        —

                        A feltevések bemutatása és az e pénzügyi előrejelzésekben szereplő helyreállítási intézkedések hatására vonatkozó becslés Ez a következőket tartalmazhatja:

                                    —

                                    Az eszközportfólió kockázati profiljának (tervezett) csökkentésére vonatkozó becslés (ideértve a pénzügyi piacokra gyakorolt lehetséges hatását);

                                    —

                                    A vállalkozás által feltőkésítésre tervezett összegre vonatkozó becslés, és annak formája (például saját tőke, hitel);

                                    —

                                    A tervezett viszontbiztosítás és/vagy egyéb bevezetendő kockázatcsökkentési technikák összegére vonatkozó becslés;

                                    —

                                    A biztosítástechnikai tartalékok összegére és az értékesíteni és/vagy leépíteni tervezett biztosítási állományok díjaira vonatkozó becslés.

                  V.   Valamennyi érintett vállalkozás vonatkozásában a helyreállítási időszak meg nem hosszabbításának várható gazdasági következményeire vonatkozó információ

            Valamennyi érintett vállalkozás tekintetében:

                        —

                        A reálgazdaságra és/vagy a pénzügyi piacokra gyakorolt kedvezőtlen hatás, ha a helyreállítási időszakot nem hosszabbítják meg. Ez magában foglalja a következőket:

                                    —

                                    A biztosítási szolgáltatások lehetséges megszakadásának mértékére vonatkozó becslés a helyreállítási időszak meg nem hosszabbítása esetén, például a már hasonló termékeket/szolgáltatásokat kínáló vállalkozások számának elemzése, a szerződők biztosítótársaságok közötti váltásának becsült sebessége, a lehetséges új szereplők piacra lépési korlátainak leírása alapján;

                                    —

                                    A biztosítási szolgáltatások lehetséges megszakadásának reálgazdaságra gyakorolt hatására vonatkozó becslés, például többek között azon reálgazdasági tevékenységek leírása, amelyek megszakadhatnak a biztosítási fedezet elveszítése esetén;

                                    —

                                    A fogyasztói bizalomra a helyreállítási időszak meg nem hosszabbítása által gyakorolt lehetséges negatív hatások leírása;

                                    —

                                    A helyreállítási időszak meg nem hosszabbítása és a vállalkozás ebből fakadó felszámolása által a pénzügyi piacokra gyakorolt hatásra (a másodlagos hatásokat is ideértve) vonatkozó becslés.

                  Minden fenti számszerűsített információt a rendelkezésre álló legfrissebb adatok alapján és excel táblázat formájában kell benyújtani.


title: A Tanács (KKBP) 2019/538 határozata (2019. április 1.) a Vegyifegyver-tilalmi Szervezet (OPCW) tevékenységeinek a tömegpusztító fegyverek elterjedése elleni uniós stratégia végrehajtásának keretében történő támogatásáról

text:
                  2.4.2019

                  HU

                  Az Európai Unió Hivatalos Lapja

                  L 93/3

         A TANÁCS (KKBP) 2019/538 HATÁROZATA
         (2019. április 1.)
         a Vegyifegyver-tilalmi Szervezet (OPCW) tevékenységeinek a tömegpusztító fegyverek elterjedése elleni uniós stratégia végrehajtásának keretében történő támogatásáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     Az Európai Tanács 2003. december 12-én elfogadta a tömegpusztító fegyverek elterjedése elleni EU-stratégiát (a továbbiakban: az uniós stratégia), amelynek III. fejezete tartalmazza az ilyen fegyverek elterjedése elleni küzdelemmel kapcsolatos intézkedések jegyzékét.

                     (2)

                     Az uniós stratégia hangsúlyozza a vegyi fegyverek kifejlesztésének, gyártásának, felhalmozásának és használatának tilalmáról, valamint megsemmisítéséről szóló egyezmény (a továbbiakban: CWC) és a Vegyifegyver-tilalmi Szervezet (a továbbiakban: OPCW) meghatározó szerepét egy vegyi fegyverektől mentes világ megteremtésében. Az uniós stratégia részeként az Unió kötelezettséget vállalt arra, hogy előmozdítja a leszerelésről és a tömegpusztító fegyverek elterjedése elleni küzdelemről szóló legfőbb szerződésekhez és megállapodásokhoz – köztük a CWC-hez – történő egyetemes csatlakozást. Az uniós stratégia célkitűzései kiegészítik az OPCW által, a CWC végrehajtására vonatkozó felelősségével összefüggésben követett célokat.

                     (3)

                     A Tanács 2004. november 22-én elfogadta az OPCW tevékenységeinek támogatásáról szóló 2004/797/KKBP együttes fellépést (1). Az említett együttes fellépést – annak hatályvesztését követően – a 2005/913/KKBP tanácsi együttes fellépés (2), majd ez utóbbi hatályvesztését követően a 2007/185/KKBP együttes tanácsi fellépés (3) követte. A 2007/185/KKBP együttes tanácsi fellépést a 2009/569/KKBP (4), a 2012/166/KKBP (5) és a (KKBP) 2015/259 határozat (6) követte. A (KKBP) 2015/259 határozat 2018. március 23-án hatályát vesztette.

                     (4)

                     A Tanács 2018. február 26-án elfogadta a (KKBP) 2018/294 határozatot (7), amellyel a tevékenységek végrehajtásának folytatódása érdekében 2018. december 23-ig meghosszabbította a (KKBP) 2015/259 határozat alkalmazásának időtartamát.

                     (5)

                     Az uniós stratégia III. fejezete tevékeny végrehajtásának összefüggésében folytatni kell az EU által az OPCW részére biztosított intenzív és célzott segítségnyújtást. További olyan tevékenységekre van szükség, amelyek növelik a CWC részes államainak (a továbbiakban: részes államok) a CWC alapján fennálló kötelezettségeik teljesítéséhez szükséges kapacitásait, javítják a részes államoknak a mérgező vegyi anyagokkal elkövetett támadások megelőzésére és az azokra történő reagálásra irányuló felkészültségét, valamint fokozzák a vegyipari tevékenységek terén folytatott nemzetközi együttműködést. További olyan tevékenységekre is szükség van, amelyekkel támogatható az OPCW azon képessége, hogy alkalmazkodni tudjon a tudományos és technológiai fejlődéshez, és amelyekkel fokozható az OPCW arra irányuló kapacitása, hogy kezelni tudja a vegyi fegyverek használatából eredő fenyegetést. Folytatni kell a CWC egyetemessé tételével kapcsolatos intézkedéseket, amelyeket a csökkenő számú nem részes államokhoz kell igazítani, és amelyekkel ezen államokat kell megcélozni.

                     (6)

                     A Tanács 2018. április 16-án következtetéseket fogadott el, amelyekben többek között meghatározta a vegyifegyver-tilalmi egyezmény részes államainak az egyezmény működésének felülvizsgálatát célzó konferenciája negyedik rendkívüli ülésszakán, amelyet 2018. november 21–30-án tartottak Hágában, (a továbbiakban: a negyedik felülvizsgálati konferencia) az Unió által képviselendő álláspontot.

                     (7)

                     Az Unió politikai, pénzügyi és természetbeli támogatást nyújtott azokhoz a Szíriában zajló OPCW-műveletekhez, amelyek célja a szíriai vegyi fegyverek és anyagok teljes megsemmisítése. Ennek megfelelően a Tanács 2013. december 9-én elfogadta az OPCW tevékenységeinek az Egyesült Nemzetek Biztonsági Tanácsának (a továbbiakban: ENSZ BT) 2118 (2013) sz. ENSZ BT-határozatának, az OPCW Végrehajtó Tanácsának a szíriai vegyi fegyverek megsemmisítéséről szóló 2013. szeptember 27-i határozatának és az ezeket követően meghozott és kapcsolódó határozatoknak a keretében történő támogatásáról szóló 2013/726/KKBP határozatot (8). A 2013/726/KKBP határozatot követte a 2017. december 12-én elfogadott (KKBP) 2017/2303 tanácsi határozat (9). Ezenkívül a Tanács 2015. november 30-án elfogadta a 2235 (2015) sz. ENSZ BT-határozat támogatásáról szóló (KKBP) 2015/2215 határozatot (10).

                     (8)

                     A Vegyifegyver-tilalmi Szervezet Részes Államai Értekezletének 2018. június 27-i negyedik rendkívüli ülésén elfogadták a vegyi fegyverek használatából eredő veszélyről szóló C-SS-4/DEC.3 határozatot. Az Európai Tanács a 2018. június 28-i következtetéseiben vállalta, hogy az Unió támogatja az említett határozat eredményeit,

               ELFOGADTA EZT A HATÁROZATOT:

            1. cikk

               (1)   Az uniós stratégia bizonyos elemeinek azonnali és gyakorlati alkalmazása céljából az Unió támogatja az OPCW tevékenységeit a következő célok érdekében:

                           —

                           a részes államok azon kapacitásainak megerősítése, amelyek a CWC alapján fennálló kötelezettségeik teljesítéséhez szükségesek;

                           —

                           a részes államok felkészültségének fokozása a mérgező vegyi anyagokkal elkövetett támadások megelőzése és az azokra történő reagálás érdekében;

                           —

                           a vegyipari tevékenységek terén folytatott nemzetközi együttműködés fokozása;

                           —

                           az OPCW azon képességének támogatása, hogy alkalmazkodni tudjon a tudományos és technológiai fejlődéshez;

                           —

                           az OPCW arra irányuló kapacitásának fokozása, hogy kezelni tudja a vegyi fegyverek használatából eredő fenyegetést;

                           —

                           az egyetemesség előmozdítása a nem részes államok CWC-hez való csatlakozásának ösztönzése révén.

               (2)   Az (1) bekezdéssel összefüggésben az OPCW-projekteknek az Unió által támogatott, az uniós stratégiában szereplő intézkedéseknek megfelelő tevékenységei a következők:
               I. projekt: az OPCW Vegyi és Technológiai Központja, valamint a vegyi fegyverek használatából eredő veszélyről szóló C-SS-4/DEC.3 határozat végrehajtása
               Tevékenységek:

                           —

                           laboratóriumi korszerűsítési projekt,

                           —

                           a C-SS-4/DEC.3 határozat végrehajtása.

                     II. projekt: vegyi fegyverek leszerelése és nonproliferációja
               Tevékenységek:

                           —

                           a Végrehajtó Tanács képviselőinek és a részes államok megfigyelőinek a Kínai Népköztársaságban és az Amerikai Egyesült Államokban abból a célból tett látogatásai, hogy áttekintéssel rendelkezzenek a megsemmisítési programokról,

                           —

                           a vállalati tartalomkezelő (Enterprise Content Management, ECM) rendszer használatának bővítése és fokozása,

                           —

                           teljes körű telekommunikációs megoldás kialakítása az OPCW Technikai Titkársága személyzetének valamennyi érintett tagja számára.

                     III. projekt: segítségnyújtás és védelem az afrikai részes államokban
               Tevékenységek:

                           —

                           az elsődleges beavatkozók operatív képzése,

                           —

                           oktatók képzése az Afrika-csoport segítése és védelme céljából.

                     IV. projekt: nemzetközi együttműködés
               Tevékenységek:

                           —

                           vezetőképzés ipari felsővezetők, döntéshozók és az OPCW-partnerprogram egykori diákjai számára,

                           —

                           laboratóriumok közötti együttműködési projekt,

                           —

                           a nők által a vegyészet békés célú felhasználásában játszott szereppel kapcsolatos fórum, valamint az analitikai alapkészségek fejlesztését szolgáló tanfolyam női vegyészek számára,

                           —

                           oktatás és képzés az ifjúság számára a vegyészet békés célú felhasználásairól,

                           —

                           analitikai képességfejlesztési tanfolyam az afrikai részes államok analitikus vegyészei számára,

                           —

                           a vegyi biztonságtechnikával foglalkozó tanfolyam az afrikai részes államok számára.

                     V. projekt: egyetemesség és tájékoztatás
               Tevékenységek:

                           —

                           e-tanulási modulok kifejlesztése

                           —

                           oktatási és tájékoztatási eszközök és anyagok fordítása és terjesztése

                           —

                           az NGO-k OPCW-tevékenységekben való részvételének a támogatása

                           —

                           a Részes Államok Értekezleteinek alkalmával tartott kísérő rendezvények.

                     VI. projekt: nemzeti végrehajtás
               Tevékenységek:

                           —

                           az érdekelt felek globális fóruma.

                     VII. projekt: tudomány és technológia
               Tevékenységek:

                           —

                           „növényi biológiai markerek” kihívás,

                           —

                           az OPCW Tudományos Tanácsadó Testületének keretében működő ideiglenes munkacsoportok támogatása.

                     Az OPCW uniós támogatásban részesülő, e bekezdésben említett tevékenységeinek részletes leírása a mellékletben található.

            2. cikk

               (1)   E határozat végrehajtásáért az Unió külügyi és biztonságpolitikai főképviselője (a továbbiakban: a főképviselő) felel.

               (2)   Az 1. cikk (2) bekezdésében említett projektek technikai végrehajtását az OPCW Technikai Titkársága (a továbbiakban: a technikai titkárság) végzi. E feladatát a főképviselő felügyelete alatt és ellenőrzése mellett látja el. A főképviselő e célból megköti a szükséges megállapodásokat a technikai titkársággal.

            3. cikk

               (1)   Az 1. cikk (2) bekezdésében említett projektek végrehajtására szolgáló pénzügyi referenciaösszeg 11 601 256 EUR.

               (2)   Az (1) bekezdésben meghatározott összeggel finanszírozott kiadásokat az Unió általános költségvetésére alkalmazandó eljárásoknak és szabályoknak megfelelően kell kezelni.

               (3)   A (2) bekezdésben említett kiadások megfelelő kezelését a Bizottság felügyeli. E célból finanszírozási megállapodást köt a technikai titkársággal. A megállapodásnak egyrészt tartalmaznia kell, hogy a technikai titkárság feladata az uniós hozzájárulás láthatóságának a biztosítása, arányban annak mértékével, másrészt meg kell határoznia olyan intézkedéseket, amelyek elősegítik szinergiák kialakulását és megakadályozzák az átfedéseket.

               (4)   A Bizottság törekszik arra, hogy a (3) bekezdésben említett finanszírozási megállapodást e határozat hatálybalépését követően mielőbb megkösse. Tájékoztatja a Tanácsot az ezen eljárás során esetlegesen felmerülő nehézségekről és a megállapodás megkötésének dátumáról.

            4. cikk
            A főképviselő a technikai titkárság által készített rendszeres beszámolók alapján jelentést tesz a Tanácsnak e határozat végrehajtásáról. A főképviselő jelentései képezik a Tanács által végzett értékelés alapját. A Bizottság tájékoztatást nyújt az 1. cikk (2) bekezdésében említett projektek pénzügyi vonatkozásairól.

            5. cikk

               (1)   Ez a határozat az elfogadásának napján lép hatályba.

               (2)   Ez a határozat a 3. cikk (3) bekezdésben említett finanszírozási megállapodás megkötésének dátumát követő 36 hónap elteltével hatályát veszti. Ez a határozat ugyanakkor a hatálybalépését követő hat hónap elteltével hatályát veszti, ha ezen időpontig nem kerül sor az említett finanszírozási megállapodás megkötésére.

            Kelt Brüsszelben, 2019. április 1-jén.

                  a Tanács részéről

                  az elnök

               G. CIAMBA

            (1)  A Tanács 2004/797/PESC együttes fellépése (2004. november 22.) az OPWC-nek a tömegpusztító fegyverek elterjedése elleni EU-stratégia végrehajtásának keretében folytatott tevékenységeinek támogatásáról (HL L 349., 2004.11.25., 63. o.).

            (2)  A Tanács 2005/913/KKBP együttes fellépése (2005. december 12.) az OPCW-nek a tömegpusztító fegyverek elterjedése elleni EU-stratégia végrehajtásának keretében folytatott tevékenységeinek támogatásáról (HL L 331., 2005.12.17., 34. o.).

            (3)  A Tanács 2007/185/KKBP együttes fellépése (2007. március 19.) az OPCW-nek a tömegpusztító fegyverek elterjedése elleni EU-stratégia végrehajtásának keretében folytatott tevékenységeinek támogatásáról (HL L 85., 2007.3.27., 10. o.).

            (4)  A Tanács 2009/569/KKBP határozata (2009. július 27.) a Vegyi Fegyverek Betiltása Szervezete [helyesen: Vegyifegyver-tilalmi Szervezet] (OPCW) tevékenységeinek a tömegpusztító fegyverek elterjedése elleni EU-stratégia végrehajtásának keretében történő támogatásáról (HL L 197., 2009.7.29., 96. o.).

            (5)  A Tanács 2012/166/KKBP határozata (2012. március 23.) a Vegyi Fegyverek Betiltása Szervezete [helyesen: Vegyifegyver-tilalmi Szervezet] (OPCW) tevékenységeinek a tömegpusztító fegyverek elterjedése elleni uniós stratégia végrehajtásának keretében történő támogatásáról (HL L 87., 2012.3.24., 49. o.).

            (6)  A Tanács (KKBP) 2015/259 határozata (2015. február 17.) a Vegyifegyver-tilalmi Szervezet (OPCW) tevékenységeinek a tömegpusztító fegyverek elterjedése elleni uniós stratégia végrehajtásának keretében történő támogatásáról (HL L 43., 2015.2.18., 14. o.).

            (7)  A Tanács (KKBP) 2018/294 határozata (2018. február 26.) a Vegyifegyver-tilalmi Szervezet (OPCW) tevékenységeinek a tömegpusztító fegyverek elterjedése elleni uniós stratégia végrehajtásának keretében történő támogatásáról szóló (KKBP) 2015/259 határozat módosításáról (HL L 55., 2018.2.27., 58. o.).

            (8)  A Tanács 2013/726/KKBP határozata (2013. december 9.) a 2118 (2013) sz. ENSZ BT-határozatnak és az OPCW Végrehajtó Tanácsa EC-M-33/Dec 1 határozatának a tömegpusztító fegyverek elterjedése elleni uniós stratégia végrehajtása keretében történő támogatásáról (HL L 329., 2013.12.10., 41. o.).

            (9)  A Tanács (KKBP) 2017/2303 határozata (2017. december 12.) az Egyesült Nemzetek Biztonsági Tanácsa 2118 (2013) sz. határozatának és az OPCW Végrehajtó Tanácsa szíriai vegyi fegyverek megsemmisítéséről szóló EC-M-33/Dec 1 határozata folytatódó végrehajtásának a tömegpusztító fegyverek elterjedése elleni uniós stratégia végrehajtása keretében történő támogatásáról (HL L 329., 2017.12.13., 55. o.).

            (10)  A Tanács (KKBP) 2015/2215 határozata (2015. november 30.) a Szíriai Arab Köztársaságban végrehajtott vegyi támadások elkövetőinek azonosítására szolgáló OPCW–ENSZ közös vizsgálati mechanizmust létrehozó 2235 (2015) sz. ENSZ BT-határozat támogatásáról (HL L 314., 2015.12.1., 51. o.).

            MELLÉKLET

               A Vegyifegyver-tilalmi Szervezet (OPCW) tevékenységeinek a tömegpusztító fegyverek elterjedése elleni uniós stratégia végrehajtásának keretében történő uniós támogatása

            I. projekt – Az OPCW Vegyi és Technológiai Központja, valamint a vegyi fegyverek használatából eredő veszélyről szóló C-SS-4/DEC.3 határozat végrehajtása
            Célkitűzések

                        —

                        A vegyifegyver-állományok és a vegyi fegyvereket előállító létesítmények felszámolása a CWC-ben előírt ellenőrzési intézkedésekre is figyelemmel.

                        —

                        A vegyi fegyverek elterjedése elleni küzdelem a CWC-ben előírt ellenőrzési és végrehajtási intézkedések alkalmazása révén, amelyek a részes államok közötti bizalomépítés célját is szolgálják.

                        —

                        Segítségnyújtás és védelem a vegyi fegyverekkel, azok használatával és a használatukból eredő fenyegetéssel szemben, a CWC X. cikkében foglalt rendelkezésekkel összhangban.

                        —

                        Gazdasági és technológiai fejlődés a CWC által nem tiltott célokat követő vegyipari tevékenységek területén folytatott nemzetközi együttműködés révén, a XI. cikkben foglalt rendelkezésekkel összhangban.

                        —

                        A CWC VII. cikkében foglalt rendelkezéseknek a részes államok általi teljes körű és tényleges végrehajtása.

                  Célok

                        —

                        Az egyezménynek való folytatólagos megfelelés iránti bizalmat célzó ellenőrzés.

                        —

                        A mérgező vegyi anyagok ellenséges használatának megelőzésére és az arra való reagálásra, valamint a nemzetközi együttműködés ösztönzésére irányuló kapacitásfejlesztés.

                        —

                        Kötelezettségvállalás mások képességeinek hasznosítására.

                        —

                        Olyan szervezet, amely alkalmas marad a célok teljesítésére.

                        —

                        A Szíriai Arab Köztársaságban a vegyi fegyverek használatáért felelős személyek azonosítása e vegyi fegyverek eredete tekintetében potenciálisan hasznos összes információ összegyűjtése és az ezekről az információkról való jelentéstétel révén azokban az esetekben, amikor a tényfeltáró misszió megállapítja vagy megállapította, hogy sor került vagy feltehetően sor került ilyen fegyverek használatára, illetve amikor az OPCW–ENSZ közös vizsgálati mechanizmusa nem adott ki jelentést.

                  Eredmények

                        —

                        Fokozotabb üzemhatékonyság.

                        —

                        Nagyobb fizikai biztonság.

                        —

                        A legmagasabb szintű biztonsági normák betartása.

                        —

                        Megfelelő helyzetbe kerülés ahhoz, hogy lépést lehessen tartani a jelenlegi fenyegetésekkel, valamint a tudományos és technológiai fejlődéssel; az új létesítménynek köszönhető nagyobb hitelesség és tekintély.

                        —

                        A C-SS-4/DEC.3 határozatban szereplő megbízatás alapján folytatott vizsgálatok.

                  Tevékenységek
            I.1.   laboratóriumi korszerűsítési projekt
            Az OPCW laboratóriuma és felszerelési áruháza meghatározó szerepet tölt be a CWC végrehajtásának támogatásában. Amióta több mint 20 évvel ezelőtt a laboratórium és a felszerelési áruház megkezdte tevékenységét Hága egyik külvárosában, Rijswijkben található jelenlegi helyén, jelentősen megnőtt e létesítmények tevékenysége iránti igény. Az elmúlt néhány évben a nem rutinszerű műveletek számának drasztikus növekedése még jobban leterhelte e létesítmények kapacitásait, a C-SS-4/DEC.3 határozat pedig minden valószínűség szerint tovább fokozza majd a tevékenységeik iránti igényeket. Emellett, a vegyészet területére irányuló elemzési és technikai kapacitások megerősítése érdekében a részes államok egyre több képzési támogatást kérnek a laboratóriumtól. E helyzet kezelése érdekében az OPCW úgy határozott, hogy projektet indít az OPCW-laboratórium és felszerelési áruház korszerűsítése céljából, és létrehoz egy új vegyi és technológiai központot.
            I.2.   A C-SS-4/DEC.3 határozat végrehajtása
            A Vegyifegyver-tilalmi Szervezet Részes Államainak Értekezlete a C-SS-4/DEC.3 határozat (10) rendelkező bekezdésében úgy határozott, hogy a titkárság intézkedni fog annak érdekében, hogy a Szíriai Arab Köztársaságban azonosítsák a vegyi fegyverek használatáért felelős személyeket e vegyi fegyverek eredete tekintetében potenciálisan hasznos összes információ összegyűjtése és az ezekről az információkról való jelentéstétel révén azokban az esetekben, amikor a tényfeltáró misszió megállapítja vagy megállapította, hogy sor került vagy feltehetően sor került ilyen fegyverek használatára, illetve amikor az ENSZ–OPCW közös vizsgálati mechanizmusa nem adott ki jelentést. Az említett határozat előmozdítása érdekében a titkárság létre fog hozni egy vizsgálati és azonosítási csoportot, amely pártatlanul és objektíven végzi majd munkáját. A felelősség-megállapítási csoport az OPCW főigazgatójának közvetlen felügyelete mellett fog tevékenykedni, és jelentéseket fog készíteni a Végrehajtó Tanácsnak és az ENSZ Főtitkárának.
            II. projekt – Vegyi fegyverek leszerelése és nonproliferációja
            Célkitűzések

                        —

                        A vegyi fegyverek nonproliferációjának támogatása a CWC-ben meghatározott ellenőrzési és végrehajtási intézkedések alkalmazása révén.

                        —

                        A vegyifegyver-állományok és a vegyi fegyvereket előállító létesítmények felszámolásának előmozdítása és biztosítása a CWC-ben meghatározott ellenőrzési intézkedésekre is figyelemmel.

                        —

                        Hozzájárulás a CWC minden rendelkezésének teljes körű, tényleges és megkülönböztetésmentes végrehajtásához.

                  Célok

                        —

                        Az egyezménynek való folytatólagos megfelelés iránti bizalmat célzó ellenőrzés.

                        —

                        Kötelezettségvállalás mások képességeinek hasznosítására.

                        —

                        Olyan szervezet, amely alkalmas marad a célok teljesítésére.

                        —

                        A mérgező vegyi anyagok ellenséges használatának megelőzésére és az arra való reagálásra, valamint a nemzetközi együttműködés ösztönzésére irányuló kapacitásfejlesztés.

                  Eredmények

                        —

                        A vegyi fegyverek megsemmisítésének befejezésére vonatkozó releváns határozatok végrehajtása.

                        —

                        Nagyobb mértékű tudástranszfer, átláthatóság és megértés az OPCW érdekelt felein keresztül.

                        —

                        ACWC ellenőrzési rendszerében a hangsúlynak a leszerelésről a vegyi fegyverek újbóli megjelenésének megelőzésére való áthelyezése tekintetében kialakult támogatás.

                        —

                        Fokozott mértékű, kockázatkezelési rendszerrel társult ellenőrzési rutintevékenységek.

                        —

                        Az OPCW megnövekedett képessége arra, hogy vészhelyzeti műveleteket hajtson végre.

                        —

                        Az OPCW segítségnyújtási és védelmi képességeinek növekedése a vegyi fegyverek újbóli megjelenésére helyezett fókuszának támogatása érdekében, mind a megelőzés, mind a reagálás tekintetében.

                        —

                        Szükség esetén az OPCW zökkenőmentes átmenetének támogatása érdekében kiigazított struktúrák és eljárások.

                  Tevékenységek
            II.1.   A Végrehajtó Tanács képviselői és a részes államok megfigyelői által a Kínai Népköztársaságban és az Amerikai Egyesült Államokban abból a célból tett látogatások, hogy áttekintéssel rendelkezzenek a megsemmisítési programokról.
            Az Unió rendszeresen támogatja a Végrehajtó Tanács látogatásait (a 2007/185/KKBP együttes fellépésben, a 2009/569/KKBP, a 2012. március 23-i 2012/166/KKBP, valamint a 2015. február 17-i (KKBP) 2015/259 tanácsi határozatban). Az eddigi látogatások értékesnek bizonyultak a tekintetben, hogy lehetővé tették azon kérdések vagy aggályok kezelését, amelyek a fegyvereket birtokló részes államoknak a vegyi fegyvereik megsemmisítésére vonatkozó kötelezettségeik teljesítésére vonatkozó programjaival kapcsolatban felmerültek. Ezek a látogatások minden részes állam esetében hasznosak lesznek, mivel elősegítik majd az átláthatóság növekedését és a bizalom fokozódását azt illetően, hogy előrelépés történik a még meglévő vegyi fegyverek teljes megsemmisítése terén, a CWC rendelkezéseinek megfelelően, a technikai titkárság ellenőrzése mellett. A projekt vélhetően ösztönzi majd a részes államoknak az ilyen látogatásokban való szélesebb körű részvételét, figyelembe véve ugyanakkor a megfelelő pénzügyi kritériumokat, és figyelmet fordítva a résztvevők megfelelő körforgásának biztosítására.
            II.2.   A vállalati tartalomkezelő (Enterprise Content Management, ECM) rendszer használatának bővítése és fokozása,
            Az ECM-rendszer főként az ellenőrzési osztály azon felhasználóinak áll a rendelkezésére, akik hozzáférnek az OPCW belső elnevezéssel biztonságos kritikus hálózatként (Secure Critical Network [SCN]) ismert, más rendszerektől fizikailag izolált hálózatához. Ez a projekt tovább fogja fejleszteni az ECM-rendszert azzal, hogy hozzáférhetővé teszi azt az OPCW ellenőrei számára, valamint megszünteti azokat a hiányosságokat, amelyek a korlátozott biztonsági és informatikai hálózati infrastruktúrából erednek.
            II.3.   Teljes körű telekommunikációs megoldás kialakítása az OPCW Technikai Titkársága személyzetének valamennyi érintett tagja számára.
            A projekt a következőkből fog állni: releváns és költséghatékony szolgáltató azonosítása, a hagyományos infrastruktúráról való fokozatos átállás, a misszió során használt eljárások biztonsága tekintetében új technológiák tesztelése és bevezetése, helyszíni műveleti eszközkészletek kifejlesztése, teljes körű telekommunikációs megoldás kialakítása az OPCW Technikai Titkársága személyzetének valamennyi érintett tagja számára, valamint a hagyományos infrastruktúra leszerelése.
            III. projekt – Segítségnyújtás és védelem az afrikai részes államokban
            Célkitűzések

                        —

                        A vegyi fegyverekkel, azok használatával és a használatukból eredő fenyegetéssel szembeni segítségnyújtás és védelem biztosítása, a CWC X. cikkében foglalt rendelkezésekkel összhangban.

                        —

                        A CWC minden rendelkezésének teljes körű, tényleges és megkülönböztetésmentes végrehajtása az OPCW által, különösen az afrikai részes államokban.

                        —

                        A nemzeti végrehajtást célzó kapacitásfejlesztés, valamint a nemzetközi együttműködés fokozása.

                  Célok

                        —

                        A mérgező vegyi anyagok ellenséges használatának megelőzésére és az arra való reagálásra, valamint a nemzetközi együttműködés ösztönzésére irányuló kapacitásfejlesztés.

                        —

                        Kötelezettségvállalás mások képességeinek hasznosítására.

                        —

                        Olyan szervezet, amely alkalmas marad a célok teljesítésére.

                  Eredmények

                        —

                        Az OPCW segítségnyújtási és védelmi képességeinek növekedése a vegyi fegyverek újbóli megjelenésére helyezett fókuszának támogatása érdekében, mind a megelőzés, mind a reagálás tekintetében.

                        —

                        A nemzeti végrehajtást célzó kapacitásfejlesztés, valamint a nemzetközi együttműködés fokozódása.

                        —

                        Fokozott és fenntartható együttműködés más nemzetközi szervezetekkel.

                        —

                        Megerősített együttműködés az érintett érdekelt felek szélesebb körével.

                        —

                        A részes államok ad hoc csoportjai közötti együttműködés elősegítését szolgáló kapacitások megerősödése.

                  Tevékenységek
            III.1.   Az elsődleges beavatkozók operatív képzése
            Ezen operatív képzés azt célozza, hogy támogassa az afrikai részes államokat és azok regionális gazdasági közösségeit (ECOWAS, SADC, IGAD) a vegyi harcanyagokkal vagy mérgező ipari vegyi anyagokkal kapcsolatos vegyi incidensekkel szembeni védelmi kapacitásuk fejlesztésében.
            III.2.   Oktatók képzése az Afrika-csoport segítése és védelme céljából
            A tanfolyam fő célja, hogy alapismeretekkel ruházza fel a vegyi anyagokkal kapcsolatos vészhelyzeti reagálásban közreműködő szervezetek oktatóit, hogy ezzel létrehozza az afrikai országokban az oktatók olyan csoportját, amely képes terjeszteni a vegyi incidensekre való reagálást érintő témákkal kapcsolatos ismereteket.
            IV. projekt – Nemzetközi együttműködés
            Célkitűzések

                        —

                        A gazdasági és technológiai fejlődés előmozdítása a CWC által nem tiltott célokat követő vegyipari tevékenységek területén folytatott nemzetközi együttműködés révén.

                        —

                        A nemzeti végrehajtást célzó kapacitásfejlesztés, valamint a nemzetközi együttműködés fokozása.

                        —

                        A más nemzetközi szervezetekkel való együttműködés fokozása és fenntartható fejlesztése.

                        —

                        Az együttműködés megerősítése az érintett érdekelt felek szélesebb körével.

                        —

                        A részes államok ad hoc csoportjai közötti együttműködés elősegítését szolgáló kapacitások megerősítése.

                  Célok

                        —

                        A részes államok között a békés célú vegyészet érdekében folytatott nemzetközi együttműködés előmozdítása.

                        —

                        Az OPCW tagállamai körében – különösen néhány régióban, például Afrikában és a GRULAC-ban – a vegyi anyagoknak a CWC szerinti rendszerben való elemzésével kapcsolatos kapacitás javítása.

                        —

                        A női vegyészek ismereteinek növelése a vegyészet békés célú felhasználásairól, valamint platform biztosítása ahhoz, hogy több női vegyész vegyen részt az OPCW által kínált kapacitásépítési programban.

                        —

                        Az érintett érdekelt felek ismereteinek és releváns készségeinek a gazdagítása, és képessé tételük arra, hogy ismereteket sajátítsanak el a vegyi fenyegetések értékelésének és a fenyegetés-mérséklési módszereknek a területein.

                  Eredmények

                        —

                        A nemzeti végrehajtást célzó kapacitásfejlesztés, valamint a nemzetközi együttműködés fokozódása.

                        —

                        A titkárság értékelési képességeinek a megerősödése a kapacitásfejlesztés területén.

                        —

                        Fokozott és fenntartható együttműködés más nemzetközi szervezetekkel.

                        —

                        Megerősödött együttműködés az érintett érdekelt felek szélesebb körével.

                        —

                        A CWC ellenőrzési rendszerében a hangsúlynak a leszerelésről a vegyi fegyverek újbóli megjelenésének megelőzésére való áthelyezése tekintetében kialakult támogatás.

                        —

                        Az OPCW azon képességének megerősödése, hogy figyelemmel kísérje a CWC szempontjából jelentőséggel bíró tudományos és technológiai fejleményeket.

                        —

                        Az OPCW segítségnyújtási és védelmi képességeinek növekedése a vegyi fegyverek újbóli megjelenésére helyezett fókuszának támogatása érdekében, mind a megelőzés, mind a reagálás tekintetében.

                        —

                        Megerősített együttműködés az érintett érdekelt felek szélesebb körével.

                        —

                        A részes államok ad hoc csoportjai közötti együttműködés elősegítését szolgáló kapacitások megerősödése.

                  Tevékenységek
            IV.1.   Vezetőképzés ipari felsővezetők, döntéshozók és az OPCW-partnerprogram egykori diákjai számára
            Ez a projekt vezetői képzést irányoz elő olyan vegyészek, vegyi mérnökök és más érintett szakemberek számára, akik vezetői feladatkört töltenek be az OPCW fejlődő és átmeneti gazdasággal rendelkező tagállamainak ipari, kormányzati és felsőoktatási ágazataiban, azon kapacitásuk fejlesztése érdekében, hogy mélyreható ismereteket és vezetői készségeket sajátítsanak el az integrált vegyipari irányítás terén, amely – nem kizárólagos jelleggel – magában foglalja a kémiai biztonságot, védelmet és a fenntarthatóságot.
            IV.2.   Laboratóriumok közötti együttműködési program
            Ennek az együttműködési kezdeményezésnek az OPCW keretében való létrehozását az indokolja, hogy több régióban – például Afrikában és a GRULAC-ban – nem léteznek olyan laboratóriumok, amelyek tanúsítvánnyal rendelkeznek vegyi anyagoknak a CWC-rendszer szerinti elemzésének az elvégzésére (kijelölt OPCW-laboratóriumok). A kezdeményezésben való részvétel szabályait, annak céljaival és lebonyolítási módjával együtt a technikai titkárság 2016. július 14-i S/1397/2016 feljegyzése tartalmazza. E feljegyzés szerint a projektek a tevékenységek egész sorát felölelhetik, és minden tevékenységet egy segített és egy segítő laboratórium párosa fog végrehajtani. A tevékenységek közé tartozhatnak a két fél alkalmazottai által egymásnál tett látogatások (képzés és mentorálás), a segített laboratóriumok által az OPCW szakmai tesztjeiben való részvétel támogatása, továbbá a berendezések átadásának és az együttműködésen alapuló kutatásnak a támogatása.
            IV.3.   A nők által a vegyészet békés célú felhasználásában játszott szereppel kapcsolatos fórum, valamint az analitikai alapkészségek fejlesztését szolgáló tanfolyam női vegyészek számára
            Az OPCW technikai titkársága a nők által a vegyészet békés célú felhasználásában játszott szereppel kapcsolatos fórumot, valamint női vegyészek számára az analitikai alapkészségek fejlesztését szolgáló tanfolyamot fog szervezni az OPCW központjában. A szakértőket az OPCW részes államai fogják jelölni, a résztvevők kiválasztása pedig a képzettséggel, a földrajzi eloszlással és a nemekkel kapcsolatos szempontokon fog alapulni.
            IV.4.   Oktatás és képzés az ifjúság számára a vegyészet békés célú felhasználásairól
            Az OPCW technikai titkársága által szervezett kapacitásépítési programok alapján a tagállamok nemzeti hatóságai a vegyi biztonságtechnikával kapcsolatos testre szabott, iskolai/egyetemi oktatási és tájékoztatási program kidolgozását kérték az ifjúság/a diákok számára a vegyészet békés célú felhasználásai összefüggésében. Ez a program az ifjúságot/a diákokat célzó első kezdeményezés a vegyészet békés célú felhasználásának előmozdítása terén, és a képzés a szakértők és a diákok közötti interakción fog alapulni, amelynek keretében sor kerülhet az OPCW részes államainak felsőoktatási intézményeiben/iskoláiban terjeszthető videofilmek és brossúrák kidolgozására.
            IV.5   Analitikai képességfejlesztési tanfolyam az afrikai részes államok analitikus vegyészei számára
            Az afrikai régióban a nem állami szereplők jelenleg folyó tevékenységei következtében sürgősen szükség van a laboratóriumi képességek általános fejlesztésére a régióban a CWC-hez kapcsolódó anyagok elemzése tekintetében. A tanfolyam célja a szakképzett analitikus vegyészek segítése abban, hogy további tapasztalatokra tegyenek szert és gyakorlati készségeket sajátítsanak el a CWC-hez kapcsolódó vegyi anyagok elemzése terén.
            IV.6.   A vegyi biztonságtechnikával foglalkozó program az afrikai részes államok számára
            A vegyipari vállalatok fontos szereplőivé váltak Afrika fenntartható fejlődésének. Az Egyesült Nemzetek Afrikai Gazdasági Bizottságának (UNECA) a vegyi anyagokkal kapcsolatos afrikai helyzetről szóló felülvizsgálati jelentése (Africa Review Report on Chemicals) szerint az afrikai vegyipar az elkövetkező években tovább fog nőni. Ez a fejlődés ugyanakkor felvet több kérdést a vegyi biztonságtechnikával, valamint a vegyészetnek a társadalmi-gazdasági fejlődést szolgáló békés célú felhasználásaival kapcsolatban, amelyekre a CWC teljes körű és tényleges végrehajtásán keresztül választ lehet adni. A program várhatóan gazdagítja az érintett érdekelt felek ismereteit és releváns készségeit, és képessé teszi őket arra, hogy ismereteket sajátítsanak el a vegyi fenyegetések értékelésének és a fenyegetés-mérséklési módszereknek a területein.
            V. projekt – Egyetemesség és tájékoztatás
            Célkitűzések

                        —

                        Az együttműködés megerősítése az érintett érdekelt felek szélesebb körével.

                        —

                        A OPCW erőfeszítéseinek fokozása az egyetemesség megvalósítása érdekében.

                        —

                        Hozzájárulás a CWC minden rendelkezésének teljes körű, tényleges és megkülönböztetésmentes végrehajtásához.

                  Célok

                        —

                        Figyelemfelkeltés és tájékoztatás az OPCW és a CWC témájában, adott esetben a diákok, tanárok és más csoportok körében.

                        —

                        Az OPCW láthatóságának növelése és az OPCW-tevékenységek ismertetése a széles nagyközönségnek.

                        —

                        A nagyközönség lehető legszélesebb rétegeinek elérését elősegítő eszközök fejlesztése, elsősorban a nem technikai orientáltságú és nem szakértő csoportokat megcélozva.

                        —

                        A figyelem felkeltése az OPCW és a CWC iránt a kiválasztott államok és régiók nagyközönségének fiataljai körében.

                        —

                        A CWC nem részes államainak nagyobb mértékű bevonásának támogatása az OPCW-tevékenységekbe, és körükben a CWC és az abból származó előnyök megértésének a javítása.

                        —

                        Az érdekeltek szélesebb körű bevonása az OPCW előtt álló érdemi kérdések megoldásába az intézményi átmenet során.

                  Eredmények

                        —

                        Megerősödött együttműködés az érintett érdekelt felek szélesebb körével.

                        —

                        Az OPCW erőfeszítéseinek fokozódása az egyetemesség megvalósítása érdekében.

                  Tevékenységek
            V.1.   E-tanulási modulok kifejlesztése
            E projekt célja szakosodott e-tanulási szakértelem bevonása az OPCW technikai titkárságának abban való segítése érdekében, hogy közös megközelítést alakítson ki az e-tanulási kínálata tekintetében új e-tanulási modulok kidolgozása és bevezetése céljából. E modulok tartalmát az oktatással és tájékoztatással foglalkozó tanácsadó testület (Advisory Board on Education and Outreach's, ABEO) által az OPCW főigazgatója részére készített jelentés és az ennek nyomán az ABEO ajánlásairól tartott vita alapján fogják meghatározni.
            V.2.   Oktatási és tájékoztatási eszközök és anyagok fordítása és terjesztése
            Az ABEO a működésének első két éve során több alkalommal kérte, hogy az OPCW mind a hat hivatalos nyelvén tegyenek elérhetővé több oktatási és tájékoztatási anyagot. Az angol mellett ezek a francia, a spanyol, az orosz, a kínai és az arab nyelv. Az oktatási és tájékoztatási eszközök és anyagok azonban rendszerint angol nyelven készülnek, ami jelentős mértékben nehezíti, hogy világszerte a lehető legnagyobb számú érdekelt fél használja fel azokat. Terjesztési célokból szükség van az oktatási és tájékoztatási eszközök és anyagok lefordítására, különösen azokéra, amelyek az érdekelt felek meghatározott csoportjait célozzák.
            V.3.   NGO-k OPCW-tevékenységekben való részvételének a támogatása
            Ez a projekt a feltételeknek megfelelő nem kormányzati szervezetek (a továbbiakban: NGO-k) képviselőinek a részes államok 2019-ben és 2020-ban tartandó éves értekezletein való részvételének a támogatását célozza, előnyben részesítve a fejlődő és az átmeneti gazdaságokból származó pályázókat.
            V.4.   A Részes Államok Értekezleteinek alkalmával tartott kísérő rendezvények
            Három kísérő rendezvényre fog sor kerülni a program időtartama alatt, vagyis egy-egy rendezvényre a CWC részes államainak évente megtartott értekezletei során. Uniós forrásokból lehet fedezni a kedvezményezett országokból kiküldött legfeljebb három szakértő/tisztviselő utazási költségeit.
            VI. projekt – Nemzeti végrehajtás
            Célkitűzések

                        —

                        A részes államok és nemzeti hatóságaik kapacitásának fokozása és tartóssá tétele a CWC szerinti minden kötelezettség teljes körű végrehajtására.

                  Célok

                        —

                        Az érintett érdekelt felek több ismerettel bírjanak és érzékenyebbé váljanak a CWC-vel kapcsolatos kérdésekre, továbbá vállaljanak nagyobb szerepet a nemzeti végrehajtás terén hozott intézkedésekben.

                        —

                        Javuljanak az afrikai részes államokból származó vámtisztviselők ismeretei és képességei az egyezményben szereplő vegyi anyagok behozatalával és kivitelével kapcsolatos feladatok eredményes teljesítése és a nemzeti hatóságokkal való koordináció terén.

                        —

                        Az érintett érdekelt felek rendelkezzenek az eredményes tanuláshoz szükséges, helytálló és naprakész információkkal.

                        —

                        A CWC végrehajtásában potenciálisan érdekelt ügynökségek/szervezetek állapodjanak meg egy olyan rövid távú menetrendben, melynek eredményeként maguk között szinergiákat hoznak létre.

                  Eredmények

                        —

                        Javult a részes államok kapacitása az eredményes nemzeti végrehajtásra.

                        —

                        Emelkedett azon részes államok száma, amelyek képesek az eredményes nemzeti végrehajtásra, mennyiségi és minőségi szempontból is.

                        —

                        A nemzeti hatóságok körében javult a CWC-vel kapcsolatos kérdések megértése és ismertsége, ezzel is hozzájárulva a jó együttműködéshez és támogatáshoz.

                        —

                        Emelkedett azon részes államok száma, amelyek képesek jóváhagyásra alkalmas jogszabályokat kidolgozni és megszövegezni.

                        —

                        Javult a vegyi anyagok kereskedelmének ellenőrzését és megfigyelését végző vámhatóságok működésének hatékonysága.

                  Tevékenységek
            VI.1.   Az érdekelt felek globális fóruma.
            A projekt előirányozza az érdekelt felek globális fórumának a megszervezését, amely a legfontosabb nemzeti érdekelt felek körében rá fogja irányítani a figyelmet annak a fontosságára, hogy a CWC-t nemzeti végrehajtási jogszabályokon keresztül végrehajtsák.
            VII. projekt: tudomány és technológia
            Célkitűzések

                        —

                        Annak lehetővé tétele, hogy az OPCW főigazgatója a CWC szempontjából releváns tudományos és technológiai területeken tanácsadással és ajánlásokkal tudja segíteni a részes államok értekezletét, az OPCW Végrehajtó Tanácsát és a részes államokat.

                  Célok

                        —

                        Az OPCW keretében a tudományos és technológiai vonatkozású tevékenységek irányának meghatározása a negyedik és az ötödik felülvizsgálati értekezlet közötti időszakban.

                        —

                        Annak lehetővé tétele, hogy az OPWC főigazgatója a CWC szempontjából releváns tudományos és technológiai területeken szaktanácsadással tudja segíteni az OPCW döntéshozó szerveit és a részes államokat.

                        —

                        Az OPCW rendelkezésére álló tudományos szakértők szélesebb körének igénybevétele, és azon mechanizmusok javítása, amelyek révén nyomon követhető a vegyi anyagokkal kapcsolatos monitoring-technológiák és a vegyi anyagokra vonatkozó információkat tartalmazó összetett adathalmazok elemzésére szolgáló számítástechnikai eszközök fejlődése.

                        —

                        Az olyan nem szakmai érdekeltek hálózatának kialakítása és fenntartása, akik ki tudják egészíteni az OPCW rendelkezésére álló tudományos szakértőket az új tudományos és technológiai eredmények minden aspektusának értékelése terén, hogy részletesebb szakvéleményt lehessen megfogalmazni a tudományról és technológiáról, és annak hatásáról.

                  Eredmények

                        —

                        A CWC ellenőrzési rendszerében a hangsúlynak a leszerelésről a vegyi fegyverek újbóli megjelenésének megelőzésére való áthelyezése tekintetében kialakult támogatás.

                        —

                        Az OPWC megnövekedett képessége arra, hogy vészhelyzeti műveleteket hajtson végre.

                        —

                        Az OPWC megerősödött képessége arra, hogy figyelemmel kísérje a CWC szempontjából jelentőséggel bíró tudományos és technológiai fejleményeket.

                        —

                        Az OPWC segítségnyújtási és védelmi képességeinek növekedése a vegyi fegyverek újbóli megjelenésére helyezett fókuszának támogatása érdekében, mind a megelőzés, mind a reagálás tekintetében.

                        —

                        A nemzeti végrehajtást célzó kapacitásfejlesztés, valamint a nemzetközi együttműködés fokozódása.

                        —

                        Fokozott és fenntartható együttműködés más nemzetközi szervezetekkel.

                        —

                        Megerősödött együttműködés az érintett érdekelt felek szélesebb körével.

                        —

                        Az OPWC továbbra is a vegyi fegyverek területével kapcsolatos tudás és szakértelem letéteményese a világban.

                        —

                        A részes államok ad hoc csoportjai közötti együttműködés elősegítését szolgáló kapacitások megerősödése.

                  Tevékenységek
            VII.1.   „Növényi biológiai marker” kihívás
            E projekt keretében olyan „közösségi kihívás” kialakítására fog sor kerülni, amelynek célja, hogy bevonjon releváns szakértőket a tudományok széles köréből és létrehozza azon földrajzilag reprezentatív növények referenciatárát, amelyek alkalmasak a mérgező vegyi anyagoknak való expozíció észlelésére (vegyi elemzés és/vagy megfigyelhető fenotípus-változás révén).
            VII.2.   Az OPCW Tudományos Tanácsadó Testületének keretében működő ideiglenes munkacsoportok támogatása.
            Konkrét tudományos és technológiai kérdések érdemi módon történő kezelése érdekében a Tudományos Tanácsadó Testület – az OPCW főigazgatójának kérésére – ideiglenes munkacsoportokat hozhat létre. Ez a projekt hozzájárulna a vizsgálati tudománnyal és technológiával foglalkozó ideiglenes munkacsoport megalakításához, valamint más olyan ideiglenes munkacsoportok létrehozásához, amelyek szükségességét megállapították a 2018-ban tartott negyedik felülvizsgálati értekezleten.


title: A Tanács (EU) 2019/577 határozata (2019. április 8.) a Régiók Bizottságának a Ciprusi Köztársaság által javasolt egy póttagja kinevezéséről

text:
                  11.4.2019

                  HU

                  Az Európai Unió Hivatalos Lapja

                  L 100/42

         A TANÁCS (EU) 2019/577 HATÁROZATA
         (2019. április 8.)
         a Régiók Bizottságának a Ciprusi Köztársaság által javasolt egy póttagja kinevezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 305. cikkére,
         tekintettel a ciprusi kormány javaslatára,
         mivel:

                     (1)

                     A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot. 2016. július 26-án a Tanács (EU) 2016/1233 határozata (4) értelmében Kirjákosz HADZITOFÍSZ-t Sztávrosz JEROLACÍTESZ váltotta fel póttagként. 2017. május 5-én a Tanács (EU) 2017/799 határozata (5) értelmében Sztávrosz JEROLACÍTESZ-t Kiprjanósz ANDRONÍKU váltotta fel póttagként.

                     (2)

                     Kiprjanósz ANDRONÍKU hivatali idejének lejártát követően a Régiók Bizottsága egy póttagjának helye megüresedett.

               ELFOGADTA EZT A HATÁROZATOT:

            1. cikk
            A Tanács a hivatali idő hátralévő részére a Régiók Bizottsága póttagjává nevezi ki a következő személyt:

                        —

                        Kirjákosz Xidiász, Mayor of Yermasoyia Municipality.

            2. cikk
            Ez a határozat az elfogadásának napján lép hatályba.

            Kelt Luxembourgban, 2019. április 8-án.

                  a Tanács részéről

                  az elnök

               F. MOGHERINI

            (1)  A Tanács (EU) 2015/116 határozata (2015. január 26.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

            (2)  A Tanács (EU) 2015/190 határozata (2015. február 5.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

            (3)  A Tanács (EU) 2015/994 határozata (2015. június 23.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).

            (4)  A Tanács (EU) 2016/1233 határozata (2016. július 26.) a Régiók Bizottságának a Ciprusi Köztársaság által javasolt egy tagja és egy póttagja kinevezéséről (HL L 202., 2016.7.28., 41. o.).

            (5)  A Tanács (EU) 2017/799 határozata (2017. május 5.) a Régiók Bizottságának a Ciprusi Köztársaság által javasolt három tagja és két póttagja kinevezéséről (HL L 120., 2017.5.11., 20. o.).


A Bizottság 2019.04.17-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9305 - Sev.en Energy AG / China Huaneng Group Co., Ltd. / InterGen N.V.) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2019.04.16-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9322 - Vista / TA Associates / Aptean Inc. / Yaletown Acquiror S.à.r.l.) a 139/2004/EK tanácsi rendelet alapján (Csak az angol nyelvű szöveg hiteles.)


title: A Tanács (EU) 2019/792 határozata (2019. május 13.) az Európai Bizottságnak – a Személyi Juttatásokat Kezelő és Kifizető Hivatalnak (PMO) – a kinevezésre jogosult hatóságra és a munkaszerződések megkötésére jogosult hatóságra ruházott bizonyos hatáskörök gyakorlásával való megbízásáról

text:
                  17.5.2019

                  HU

                  Az Európai Unió Hivatalos Lapja

                  L 129/3

         A TANÁCS (EU) 2019/792 HATÁROZATA
         (2019. május 13.)
         az Európai Bizottságnak – a Személyi Juttatásokat Kezelő és Kifizető Hivatalnak (PMO) – a kinevezésre jogosult hatóságra és a munkaszerződések megkötésére jogosult hatóságra ruházott bizonyos hatáskörök gyakorlásával való megbízásáról
         AZ EURÓPAI UNIÓ TANÁCSA,
         tekintettel a 259/68/EGK, Euratom, ESZAK tanácsi rendelettel (1) megállapított, az Európai Unió tisztviselőinek személyzeti szabályzatára és az Európai Unió egyéb alkalmazottaira vonatkozó alkalmazási feltételekre és különösen a személyzeti szabályzat 2. cikkének (2) bekezdésére és az alkalmazási feltételek 6. cikkére,
         tekintettel a Tanács Főtitkársága kinevezésre jogosult hatóságának és munkaszerződések kötésére jogosult hatóságának meghatározásáról és a 2013/811/EU határozat hatályon kívül helyezéséről szóló, 2017. február 6-i (EU) 2017/262 tanácsi határozatra (2),
         mivel:

                     (1)

                     Az Európai Bizottság Személyi Juttatásokat Kezelő és Kifizető Hivatalának (PMO) a feladata, hogy az Európai Bizottság és – szolgálati szintű megállapodások révén – bizonyos egyéb uniós intézmények és szervek személyzetének személyi juttatásait kezelje és kifizesse. A Tanács Főtitkárságának személyzete tekintetében a PMO feladata a nyugdíjjogosultságok és a betegbiztosítási ellátások kezelése és kifizetése. E területeken – a betegbiztosítási ellátásokat érintő egyéni panaszok kezelését kivéve – a PMO gyakorolja a kinevezésre jogosult hatóság és a munkaszerződések kötésére jogosult hatóság hatásköreit. A PMO emellett egyre több egyéb szolgáltatást is nyújt a Tanács Főtitkársága számára, és rendelkezésére bocsátja informatikai eszközeit.

                     (2)

                     A személyi juttatások egyetlen szakosodott szerv általi kezelése hatékonyabb és költséghatékonyabb megoldásnak bizonyult. Biztosítja az Európai Unió tisztviselői személyzeti szabályzatának (a továbbiakban: a személyzeti szabályzat) és az Európai Unió egyéb alkalmazottaira vonatkozó alkalmazási feltételeknek (a továbbiakban: az alkalmazási feltételek) egységes alkalmazását valamennyi intézményben, ezáltal erősítve a jogbiztonságot az uniós tisztviselők számára és az uniós tisztviselőkkel szembeni egyenlő bánásmódot. További teret enged emellett a közigazgatás egyszerűsítésének és az intézményközi együttműködésnek.

                     (3)

                     Ennek jegyében a Tanács Főtitkársága és a PMO szolgálati szintű megállapodást fog aláírni, amely kiterjeszti a PMO szolgáltatásait a személyzet egyéni pénzbeli juttatásainak a Sysper elnevezésű emberierőforrás-gazdálkodási informatikai eszközön keresztül történő kezelésére és kifizetésére. Ahhoz, hogy a megállapodás megfelelően működhessen, az Európai Bizottságot (PMO) meg kell bízni a Tanács Főtitkárságának személyzete tekintetében a kinevezésre jogosult hatóságra és munkaszerződések kötésére jogosult hatóságra ruházott megfelelő hatáskörök gyakorlásával. Továbbá, mivel az új szolgáltatási szintre vonatkozó megállapodás a nyugdíjjogosultságokra, munkanélküli-járadékokra és a szolgálati jogviszony megszűnése esetén járó egyéb juttatásokra vonatkozó korábbi szolgálati szintű megállapodás helyébe lép, meg kell erősíteni a PMO e területre vonatkozó hatásköreit is.

                     (4)

                     A Sysper-re való átállást követő kezdeti átmeneti időszakban a Tanács kinevezésre jogosult hatóságának és munkaszerződések kötésére jogosult hatóságának lehetőséget kell biztosítani a Tanács Főtitkárságának személyzetére vonatkozó hatáskörök gyakorlására azon esetekben, ahol a személyi juttatásokra vonatkozó szabályoknak a PMO általi, a Sysper-re történő átállást megelőzően a Tanács Főtitkársága által alkalmazottól eltérő értelmezése hátrányosan érintheti a Tanács Főtitkárságának személyzetét,

               ELFOGADTA EZT A HATÁROZATOT:

            1. cikk

               (1)   Az e cikk (2) bekezdésének sérelme nélkül, a Tanács a személyzeti szabályzat által a kinevezésre jogosult hatóságra, illetve az alkalmazási feltételek által a munkaszerződések kötésére jogosult hatóságra ruházott hatáskörök gyakorlásával a Tanács Főtitkárságának személyzete tekintetében az Európai Bizottságot – a Személyi Juttatásokat Kezelő és Kifizető Hivatalt (PMO) – bízza meg az alábbiak alkalmazásával kapcsolatban:

                           a)

                           a személyi juttatásokra vonatkozóan:

                                       —

                                       a személyzeti szabályzat 67–69., 71., 74. és 75. cikke, valamint a személyzeti szabályzat VII. mellékletének 1–13. és 17. cikke,

                                       —

                                       az alkalmazási feltételek 19–27., 29., 92., 93.,94. és 97. cikke;

                           b)

                           a nyugdíjrendszerre, valamint a szolgálati jogviszony megszűnése esetén járó egyéb juttatásokra vonatkozóan:

                                       —

                                       a személyzeti szabályzat 70. és 77. cikke, 78. cikkének második, harmadik és negyedik bekezdése, és 79., 80., 81., 81a. és 82. cikke, a személyzeti szabályzat IV. melléklete, a személyzeti szabályzat IVa. mellékletének 4. cikke, a személyzeti szabályzat VIII. mellékletének 2–12. cikke, 13. cikkének (1) bekezdése, 14. cikkének első és harmadik bekezdése, és 17–34. és 40–44. cikke, továbbá a személyzeti szabályzat XIII. mellékletének 20–28. cikke,

                                       —

                                       az alkalmazási feltételek 31. cikke, 33. cikkének (1) bekezdése, 34–40. és 43. cikke, 44. cikkének első bekezdése, 99. és 101. cikke, 102. cikkének (2) bekezdése, és 103–110. és 113–116. cikke;

                           c)

                           a munkanélküli-járadékokra vonatkozóan: az alkalmazási feltételek 28a. cikke és 96. cikke;

                           d)

                           az e bekezdés a)–c) pontjában említett rendelkezések alapján történt túlfizetések visszatérítésére vonatkozóan:

                                       —

                                       a személyzeti szabályzat 85. cikke és a személyzeti szabályzat VIII. mellékletének 46. cikke,

                                       —

                                       az alkalmazási feltételek 44. cikkének második bekezdése, 45. cikke, 114. cikkének (2) bekezdése és 116. cikke.

               (2)   A PMO-nak 2021. december 31-ig értesítenie kell a Tanács kinevezésre jogosult hatóságát, illetve munkaszerződések kötésére jogosult hatóságát minden, a személyzeti szabályzat 90. cikkének (2) bekezdése vagy az alkalmazási feltételek 46. és 117. cikke alapján befogadott, a Tanács Főtitkársága személyzetének valamely tagja tekintetében az e cikk (1) bekezdésének a) pontja alapján hozott határozattal szembeni panaszról, valamint tájékoztatnia kell az említett hatóságot tervezett válaszáról. A PMO-nak le kell mondania az e cikk (1) bekezdése alapján rá ruházott hatáskörök gyakorlásáról, ha valamely egyedi esetben a Tanács kinevezésre jogosult hatósága vagy munkaszerződések kötésére jogosult hatósága erre felkéri, és ilyen esetben a Tanács kinevezésre jogosult hatóságának vagy munkaszerződések kötésére jogosult hatóságának kell gyakorolnia hatásköreit.

            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.

            Kelt Brüsszelben, 2019. május 13-án.

                  a Tanács részéről

                  az elnök

               F. MOGHERINI

            (1)  HL L 56., 1968.3.4., 1. o.

            (2)  HL L 39., 2017.2.16., 4. o.


A Bizottság 2019.05.24-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9307 - Anschutz Entertainment Group, Inc. / Onex Corporation) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2019.06.19-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9373 - PAI Partners S.A.S / Areas Worldwide S.A) a 139/2004/EK tanácsi rendelet alapján (Csak az angol nyelvű szöveg hiteles.)